
Σύντομο βιογραφικό υποψήφιων περιφερειακών συμβούλων του συνδυασμού «ΕΛΠΙΔΑ»
Γρηγόρης Γιαννόπουλος:  Είναι Περιφερειακός Σύμβουλος. Διετέλεσε Πρόεδρος στην Αγροδιατροφική Σύμπραξη της Περιφέρειας Δυτικής Μακεδονίας. 
 Άνθρωπος της αγοράς και του επιχειρείν είναι διευθυντικό στέλεχος σε εταιρεία τροφίμων,τομέα στον οποίον εργάστηκε επί σειρά ετών. 
Ασχολείται με τον αθλητισμό και είναι διαιτητής του Βόλεϊ . 

Είναι παντρεμένος και πατέρας δύο αγοριών.
Θεόδωρος Θεοδώρου: Είναι Περιφερειακός Σύμβουλος. Διετέλεσε Αντιπεριφερειάρχης Αγροτικής Ανάπτυξης Περιφέρειας Δυτ. Μακεδονίας.  

Είναι  Ενεργό Μέλος του Δ.Σ:  της Εταιρίας Τουρισμού Δυτικής Μακεδονίας, του Εθνικού Πάρκου Βόρειας Πίνδου, του Κέντρου Πρόληψης των Εξαρτήσεων και Προαγωγής της Ψυχοκοινωνικής Υγείας Περιφερειακής Ενότητας Γρεβενών και Αναπληρωματικό Μέλος του ΔΣ του Εθνικού Χιονοδρομικού Κέντρου Βασιλίτσας.

Διετέλεσε Τοπικός Σύμβουλος Τοπικής Κοινότητας Σπηλαίου Γρεβενών την περίοδο 1998-2002. 

Διετέλεσε Γραμματέας του Σωματείου Δασεργατών Νομού Γρεβενών, Πρόεδρος του Δασικού Συνεταιρισμού Σπηλαίου Γρεβενών, μέλος του Δασικού Συνεταιρισμού Τρικώμου Γρεβενών, Πρόεδρος Αγροτικού Συνεταιρισμού Αρωματικών και Φαρμακευτικών Φυτών Γρεβενών με την ονομασία ΄΄Ελίχρυσος΄΄, μέλος του Σωματείου Τουριστικών Επιχειρήσεων Ορεινής Περιοχής Ν. Γρεβενών
Είναι Επιχειρηματίας  στον κλάδο της Εστίασης και παραγωγός αρωματικών και φαρμακευτικών φυτών

Είναι παντρεμένος με την Βασιλική Μπακάλη και έχει δυο κόρες.

Κώστας Καναβός: Είναι Περιφερειακός Σύμβουλος. Διετέλεσε Θεματικός Αντιπεριφερειάρχης της Περιφέρειας Δυτικής Μακεδονίας. 

 Διετέλεσε Δημοτικός Σύμβουλος και αντιδήμαρχος στον πρώτο Καποδιστριακό Δήμο.

Ενεργό μέλος της κοινωνίας των Γρεβενών υπηρέτησε για πολλά χρόνια τον Γυμναστικό Σύλλογο Γρεβενών με αποκορύφωμα την άνοδο των ομάδων ανδρών και γυναικών στην Α2 κατηγορία.
Έχει σπουδές στην οικονομική και κοινωνική ιστορία της Ευρώπης.  

Εργάζεται στην περιφερειακή ενότητα Γρεβενών, στην Δ/νση Μεταφορών και Επικοινωνιών και είναι προϊστάμενος του τμήματος της Γραμματειακής και Διοικητικής Υποστήριξης. Κατέχει πιστοποίηση διαχειριστικής επάρκειας του ΕΣΠΑ, καθώς και πιστοποιητικό διαχείρισης καταστάσεων κινδύνων.

Είναι παντρεμένος και έχει δύο παιδιά.

Χρυσόστομος Παυλίδης:   Είναι  Πρόεδρος στον αγροτικό συνεταιρισμό Γρεβενών πρώην  ΕΑΣ. Είναι μέλος στο Δ.Σ. της ΣΑΣΟΕ και της Διεπαγγελματικής Κρέατος.
Διετέλεσε Αντιδήμαρχος και για οκτώ χρόνια Δημοτικός Σύμβουλος στο Δήμο Γρεβενών. 

Από το 1986 μέχρι σήμερα ανελλιπώς ασχολείται με τα κοινά του τόπου του συμμετέχοντας σε αθλητικούς και σε πολιτιστικούς συλλόγους. 

Από το 1986 ζει μόνιμα στη Μυρσίνη Γρεβενών και ασχολείται επαγγελματικά  με την κτηνοτροφία και τη γεωργία. 

Έχει αποφοιτήσει από τη σχολή τουριστικών επαγγελμάτων Θεσσαλονίκης.

Είναι παντρεμένος και έχει δύο παιδιά. Πρόσφατα έγινε  παππούς και έχει  έναν  εγγονό τον Ιάσονα.
Ελένη Σαρουσαββίδου:  Ασχολήθηκε ως χοροδιδάσκαλος σε ποντιακά χορευτικά τμήματα. 
Τα τελευταία χρόνια ασχολείται ενεργά με τμήματα ακαδημιών του βόλεϊ γυναικών.
Γεννήθηκε στη Γερμανία και είναι κάτοχος πτυχίου Διοίκησης επιχειρήσεων και εργάστηκε σε δυο μεγάλες πολυεθνικές εταιρείες του Μονάχου. Ομιλεί άπταιστα τη γερμανική γλώσσα. Η αγάπη της για τα Γρεβενά, την έκανε να επιστρέψει στον τόπο καταγωγής της.

Είναι παντρεμένη με τον Κωνσταντίνο Ντίγκο (vatolakkiotis.gr) και έχουν δυο παιδιά.

Γιάννης Τσιουτσιούμης: Είναι στέλεχος των Ενόπλων Δυνάμεων και ενεργό μέλος του Συλλόγου και της Ομοσπονδίας ΣΥΣΜΕΔ, ΠΟΕΣ και ΕΣΠΕΗΠ. 

Γεννήθηκε στη Δεσκάτη από βιοπαλαιστές γονείς, ο πατέρας οικοδόμος συνταξιούχος  και η μητέρα αγρότισσα. 
Τελείωσε το Λύκειο Δεσκάτης και συνέχισε τις σπουδές του στη  Θεσσαλονίκη, στον τομέα Δομικών Κτιριακών Έργων. 

Είναι παντρεμένος και έχει δυο παιδιά.

